section_heading: Športska karijera
paragraph_text: Svjetski rekord je prvi put oborio skokom od 5,85 metara 26. svibnja 1984., a poboljšao ga je sljedeće nedjelje na 5,88 m. Mjesec dana kasnije je preskočio 5,90 m. Bubka je doslovno dominirao u ovoj diciplini, ali nije imao sreće osvojiti zlato na Ljetnim olimpijskim igrama 1984. u Los Angelesu jer je Sovjetski Savez bojkotirao te Igre. Zlato na igrama u Los Angelesu osvojio je Francuz Pierre Quinon.